এ বার অস্কারে সেরার দৌড়ে ‘কান্তারা’-সহ আরও তিন ভারতীয় ছবি

ওয়েব ডেস্ক: ৯৮তম অস্কারের (Oscar) দৌড়ে শামিল ভারতের আরও তিন ছবি। ‘হোমবাউন্ড’ (Homebound)-এর নাম আগেই পাঠানো হয়েছিল। এরপর অস্কারের দৌড়ে নাম লেখাল ঋষভ শেট্টীর ছবি ‘কান্তারা: চ্যাপটার ওয়ান’ (Kantara: A Legend Chapter-1)। এ ছাড়াও তালিকায় রয়েছে আরও দুই ছবি।

এবার অস্কারের দৌড়ে নাম জুড়ল আরও তিন ভারতীয় ছবির। ৯৮তম অ্যাকাডেমি অ্যাওয়ার্ডস বা অস্কারের (Oscars 2026) তালিকায় জায়গা করে নিল নীরজ ঘাওয়ান নির্মিত সিনেমা ‘হোমবাউন্ড’। সেই তালিকায় জায়গা করে নিল আরও তিন ভারতীয় সিনেমা। অস্কারের দৌড়ে নাম লেখাল ঋষভ শেট্টীর ছবি ‘কান্তারা: চ্যাপটার ওয়ান’। লোকগাথা ও পৌরাণিক কাহিনির উপর নির্ভর করে এই ছবির প্রথম অধ্যায় দর্শকের মধ্যে সাড়া ফেলে দিয়েছিল। প্রথম বারের সাফল্যকে ছাপিয়ে দ্বিতীয় ছবি বক্সঅফিসে প্রায় ৬০০ কোটি আয় করে। শুভাঙ্গী দত্ত, অনুপম খের অভিনীত ‘তনভী: দ্য গ্রেট’ (Tanvi The Great) এবং ‘মহাবতার নরসিংহ’ (Mahavatar Narsimha)। ভারতীয়দের জন্য যা নিঃসন্দেহে গর্বের, এ কথা বলাই যায়।অশ্বিন কুমার পরিচালিত ভক্তিমূলক, অ্যানিমেশন ঘরানার ছবি ‘মহাবতার নরসিংহ’ ব্যবসায়িক সাফল্য পেয়েছে বক্সঅফিসে। একই সঙ্গে দর্শকের মনে জায়গা করে নিয়েছে ‘তনভী: দ্য গ্রেট’ ছবিটি। এই ছবি তৈরি হয়েছে এক অটিস্টিক মেয়ে জীবন নিয়ে। যে তাঁর শহিদ বাবার অপূর্ণ ইচ্ছে পূরণ করতে চায়। জীবনযুদ্ধের সঙ্গে দেশাত্মবোধের যোগ রয়েছে এই ছবিতে।

আরও পড়ুন: গুজরাটে হেনস্তার শিকার অমিতাভ! হুড়োহুড়ি-ধাক্কাধাক্কি, আহত একাধিক

সরাসরি অস্কারে অংশ নেওয়া ভারতীয় তিন ছবি অস্কারের সমস্ত শর্তপূরণ করেছে বলেই জানা গিয়েছে। শুধু তাই নয়, সেরা ছবির পাশাপাশি একপিসঙ্গে এই তিনটি ছবি সেরা অভিনেতা, সেরা চিত্রনাট্য, সেরা চিত্রগ্রাহক ও সেরা পরিচালক বিভাগেও জায়গা করে নিতে পারে।